Diari Oficial de la Generalitat Valenciana


Sumari del DOGV 5034, del 23-06-2005 (2005/6909)

Notificació a Isaac Vidal Valdés de Miranda.
--------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6909


Organisme emissor
:   Conselleria d'Infraestructures i Transport

Tipus de document
:   Anunci

Notificació a Isaac Vidal Valdés de Miranda. [2005/M6909]
  
Atés que no s'ha pogut notificar a Isaac Vidal Valdes de Miranda, com a gerent de la mercantil Costa Blanca Sea Charter, SL, en el domicili conegut per esta administració, la resolució del cap del Servici de Gestió de Ports de 25 d'abril de 2005. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.
  
«Vist el recurs de reposició número 2004/100/130, formulat per la mercantil Costa Blanca Sea Charter, SL, contra les liquidacions número 6830195976578, corresponent al primer semestre de 2003, 5918275467861, corresponent al segon semestre de 2003, 9064376426726, corresponent al primer semestre de 2004, i 5960723907963, corresponent al segon semestre de 2004, practicades pel concepte de tarifa G-5, d'embarcacions esportives i de recreació, en relació amb l'embarcació denominada Free Will, amb base en les instal·lacions que el Club Nàutic de la Vila Joiosa explota en règim de concessió administrativa, s'adopta la present resolució, que es basa en els següents,
  
Antecedents de fet
  
1. Amb data 7 de desembre de 2004 té entrada en esta administració l'escrit pel qual la mercantil Costa Blanca Sea Charter, SL, formula recurs contra les liquidacions de l'encapçalament que fonamenta que la titular de l'embarcació denominada Free Will és d'eixa mercantil i no d'Isaac Vidal Sánchez, que és a qui s'han practicat les liquidacions recorregudes, i al·lega que es tracta d'un error del concessionari, per la qual cosa sol·licita que s'anul·len les liquidacions recorregudes i que es practiquen a la mercantil recurrent.
  
Amb data 8 d'abril de 2005 es rep un altre escrit relatiu a les liquidacions anteriors en què es manifesta que no s'ha tingut en compte la petició d'esmena d'error anterior, i s'al·lega que l'embarcació ja no es troba a la Comunitat Valenciana.
  
2. Examinats els registres existents en esta administració resulta que les liquidacions recorregudes s'han practicat a Isaac Vidal Sánchez i no a la mercantil recurrent durant els exercicis anteriors al 2005, mentre que es practiquen a la mercantil Costa Blanca Sea Charter, SL, des de l'exercici de 2005.
  
Requerit a este efecte el concessionari, comunica que l'embarcació Free Will té llogat un amarrament a nom del soci Isaac Vidal Sánchez.
  
A estos fets s'apliquen els següents,
  
Fonaments de dret
  
I. Quant a la competència per a dictar la present resolució:
  
L'article 1 del Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana.
  
El Decret 182/1999, de 5 d'octubre, del Govern Valencià, pel qual es crea el Centre de Desenvolupament Marítim de la Generalitat Valenciana i el Consell Assessor de Ports i Activitats Nàutiques de la Comunitat Valenciana.
  
El Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
II. Quant al fons de l'assumpte:
  
Resulta d'aplicació l'article 31,1 de la Llei 1/1999, de 31 de març, de la Generalitat Valenciana, de Tarifes Portuàries, que establix que ?són subjectes passius, en qualitat de contribuents i amb caràcter solidari, el titular de l'embarcació i el del dret d'ús preferent de l'amarrament?.
  
En el present supòsit, i ja que Isaac Vidal Sánchez és el titular del dret d'ús preferent de l'amarrament, les liquidacions corresponents als exercicis anteriors a 2005 s'han practicat amb plena subjecció a dret, ja que ajustada a dret ha sigut l'actuació del concessionari del domini públic portuari Club Nàutic de la Vila Joiosa.
  
D'altra banda, també resulta d'aplicació l'article 36 de l'esmentada Llei 1/1999, que establix que l'import de la tarifa aplicable serà independent de les entrades, eixides o dies d'absència de l'embarcació, mentre tinga assignat lloc d'atracada i que la baixa com a embarcació de base produirà efectes davant de l'administració de ports des del semestre natural següent al de la seua sol·licitud.
  
En conseqüència, si l'embarcació ha abandonat el port amb caràcter definitiu haurà de sol·licitar la baixa i tramitar-la a través del concessionari perquè produïsca efectes.
  
A la vista dels antecedents de fet i fonaments jurídics anteriors, el cap del Servici de Gestió de Ports resol:
  
Desestimar el recurs de reposició número 2004/100/130, formulat per la mercantil Costa Blanca Sea Charter, SL, contra les liquidacions número 8428115880080, corresponent al primer semestre de 2003, 9087252463079, corresponent al segon semestre de 2003, 3882499860793, corresponent al primer semestre de 2004, i 2714142485425, corresponent al segon semestre de 2004, practicades pel concepte de tarifa G-5, d'embarcacions esportives i de recreació, en relació amb l'embarcació denominada Free Will, amb base en les instal·lacions que el club nàutic de la Vila Joiosa explota en règim de concessió administrativa i, en conseqüència, i mantindre-les per ajustar-se en tot a dret.
  
Esta resolució no posa fi a la via administrativa i contra esta pot interposar-se recurs d'alçada davant del conseller d'Economia, Hisenda i Ocupació en el termini de 15 dies, comptadors des de l'endemà de la data de notificació de la present, sense perjuí de la utilització de qualsevol altre recurs que s'estime oportú.»
  
València, 25 d'abril de 2005.- El cap del Servici de Gestió de Ports: José L. Martínez Zahonero.